
Nr. 27  din 12.08.2026

ANUNȚ
privind organizarea concursului pentru ocuparea funcției de manager persoană fizică la 
SPITALUL DE PSIHIATRIE CRONICI DUMBRĂVENI
Consiliul de Administrație al Spitalului de Psihiatrie Cronici Dumbrăveni anunță organizarea concursului pentru ocuparea funcției de manager, persoană fizică, al Spitalului de Psihiatrie Cronici Dumbrăveni, în conformitate cu prevederile art. 187 alin. (10) lit. c) din Legea nr. 95/2006 privind reforma în domeniul sănătății, republicată, cu modificările și completările ulterioare, coroborat cu:
1. art. 176 alin. (2) din Legea nr. 95/2006, privind condițiile de studii și vechime pentru ocuparea funcției;
1. Ordinul ministrului sănătății nr. 1.520/2016 privind aprobarea Regulamentului de organizare și desfășurare a concursului pentru ocuparea funcției de manager persoană fizică din spitalele publice din rețeaua proprie a Ministerului Sănătății, cu modificările și completările ulterioare;
1. Hotărârea Consiliului de Administrație al Spitalului de Psihiatrie Cronici Dumbrăveni nr. 6 din 12.08.2026, privind aprobarea organizării concursului și a regulamentului propriu de desfășurare.
Locul și perioada de desfășurare a concursului
Concursul se va desfășura la sediul Spitalului de Psihiatrie Cronici Dumbrăveni, din comuna Dumbrăveni, str. Duiliu Zamfirescu nr.68, județul Vrancea, în perioada 19.08.2026 – 09.10.2026, conform următorului calendar. 
Calendarul de desfășurare a concursului
	Etapă
	Dată / Termen

	Publicarea anunțului de concurs la sediul spitalului și pe www.spdumbraveni.ro, www.posturi.gov.ro și www.ms.ro .
	19.08.2026

	Vizitarea spitalului de către candidații interesați
	31.08.2026, ora 10.00

	Perioada de depunere a dosarelor de înscriere
	19.08.2026 - 21.09.2026, ora 16:00

	Verificarea dosarelor de către comisia de concurs
	22.09.2026

	Afișarea rezultatelor (admis/respins)
	22.09.2026, ora 15.00

	Depunerea contestațiilor privind selecția dosarelor
	23.09.2026, până la ora 15.00 

	Soluționarea și afișarea rezultatelor contestațiilor privind selecția dosarelor
	24.09.2026, ora 15.00

	Publicarea proiectelor de management pe site-ul www.spdumbraveni.ro 
	29.09.2026

	Termen-limită pentru transmiterea intenției de participare la susținerea publică și a întrebărilor adresate candidaților la adresa de e-mail CA@spitaldumbraveni.ro
	01.10.2026, ora 16.00

	Susținerea publică a proiectului de management
	05.10.2026, ora 10:00

	Afișarea rezultatelor probei de susținere publică a proiectului de management
	06.10.2026, ora 10.00 

	Depunerea contestațiilor privind rezultatul probei
	07.10.2026, până la ora 10.00

	Soluționarea contestațiilor
	09.10.2026, până la ora 10.00

	Afișarea rezultatelor finale ale concursului
	09.10.2026, ora 12.00



Contestațiile se depun la sediul Spitalului de Psihiatrie Cronici Dumbrăveni, la secretarul comisiei de concurs, în termenele prevăzute în calendarul de mai sus.
Etapele concursului
Concursul se desfășoară în două etape, după cum urmează:
1. etapa de verificare a îndeplinirii de către candidați a condițiilor stabilite în anunțul de concurs, etapă eliminatorie;
2. etapa de susținere publică și de evaluare a proiectului de management.
Condiții de participare
La concurs poate participa orice persoană care întrunește cumulativ următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) este aptă din punct de vedere medical și psihologic să exercite funcția de manager. Atestarea stării de sănătate se face pe bază de examen medical de specialitate, de către medicul de familie sau de către unitățile sanitare abilitate, respectiv pe bază de evaluare psihologică organizată prin intermediul unităților specializate acreditate în condițiile legii;
e) îndeplinește condițiile de studii și vechime în specialitatea studiilor, prevăzute la art. 176 alin. (2) din Legea nr. 95/2006, republicată, cu modificările și completările ulterioare, respectiv:
e.1. să fie absolvent de studii universitare de licență absolvite cu diploma de licență sau echivalentă în medicină, specializarea medicină, medicină dentară, specializarea medicină dentară, științe juridice sau științe economice;
   	e.2. să fie absolvent cu diplomă a studiilor universitare de master în specialitatea studiilor necesare ocupării funcției sau cu diplomă conform prevederilor art. 57 alin. (2) din Legea nr. 199/2023, cu modificările și completările ulterioare, cu excepția absolvenților de medicină, specializarea medicină și medicină dentară, specializarea medicină dentară;
   	e.3. să aibă cel puțin 5 ani vechime in specialitatea studiilor necesare ocupării funcției; 
f) îndeplinește condiția de absolvire a unor cursuri de perfecționare în management sanitar sau management al serviciilor de sănătate, avizate de Ministerul Sănătății în baza criteriilor de calitate stabilite prin ordin al ministrului sănătății prevăzut la art. V din Ordonanța Guvernului nr. 37/2022 pentru modificarea si completarea Legii nr. 95/2006 privind reforma in domeniul sănătății si a Legii nr. 227/2015 privind Codul fiscal, precum si stabilirea unor alte masuri in domeniul sănătății, aprobata cu modificări si completări prin Legea nr. 328/2022;
g) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției pentru care candidează, cu excepția situației în care a intervenit reabilitarea;
h) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia ori de a desfășura activitatea de care s-a folosit pentru săvârșirea infracțiunii, sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
i) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare.
Dosarul de înscriere
Dosarul de înscriere la concurs trebuie să conțină următoarele acte:
a) cererea de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de către angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului, și avizul psihologic eliberat pe baza unei evaluări psihologice organizate prin intermediul unităților specializate acreditate în condițiile legii, valabil potrivit prevederilor legale;
h) certificatul de integritate comportamentală din care să reiasă că nu a comis infracțiuni prevăzute la art. 1 alin. (2) din Legea nr. 118/2019, cu modificările ulterioare;
i) curriculum vitae, model comun european;
j) proiectul de management;
k) declarație pe propria răspundere a candidatului că proiectul de management este conceput și realizat integral de către candidat;
l) declarație pe propria răspundere privind conformitatea cu originalul a copiilor de pe documentele depuse la dosarul de înscriere.
Dosarele de înscriere se vor depune la sediul Spitalului de Psihiatrie Cronici Dumbrăveni, din comuna Dumbrăveni, str. Duiliu Zamfirescu nr. 68, județul Vrancea, până pe data de 21.09.2026, inclusiv, ora 16:00, la Secretariatul unității, cu menționarea numărului de pagini din dosarul de concurs.
În vederea întocmirii proiectului de management, la cererea candidaților, spitalul va pune la dispoziția acestora, în termen de maximum 3 zile de la data solicitării, copii ale bugetului de venituri și cheltuieli, structurii organizatorice, structurii de personal și/sau alte documente/informații necesare pentru întocmirea proiectului, cu excepția acelor informații sau documente care nu pot face obiectul divulgării potrivit legii.
Adresa de e-mail la care orice persoană poate să își manifeste intenția de a participa la susținerea publică a proiectului de management și poate adresa întrebări candidaților în legătură cu proiectul de management este CA@spitaldumbraveni.ro, iar termenul limită până la care pot fi transmise solicitările de participare și eventualele întrebări este 01.10.2026, ora 16.00.
Candidații pot vizita Spitalul de Psihiatrie Cronici Dumbrăveni în data de 31.08.2026, începând cu ora 10.00, sub îndrumarea directorului medical.
Proiectul de management
Tema proiectului de management, stabilită de către Consiliul de Administrație, cu avizul Ministerului Sănătății face referire la spitalul public pentru care se organizează concursul și la problemele concrete ale acestuia și este următoarea: 
 ”Managementul calității serviciilor medicale” 
Proiectul, adaptat la Spitalul de Psihiatrie Cronici Dumbrăveni, se realizează individual de către candidat și se dezvoltă într-un volum de maximum 15–20 pagini, tehnoredactate pe calculator, cu caractere Times New Roman, mărimea 12, spațiere la un rând.
Menționăm că proba susținerii publice a proiectului de management va fi înregistrată video și audio, conform prevederilor legale în vigoare.
Proiectul va respecta următoarea structură:
1. Descrierea situației actuale a spitalului;
2. Analiza SWOT a spitalului (puncte tari, puncte slabe, oportunități, amenințări);
3. Identificarea problemelor critice;
4. Selecționarea unei probleme/unor probleme prioritare, cu motivarea alegerii făcute;
5. Dezvoltarea proiectului de management pentru problema prioritară identificată/problemele prioritare identificate: 
a) Scop; 
b) Obiective; 
c) Activități 
- definire;
- încadrare în timp – grafic Gantt; 
- resurse necesare – umane, materiale, financiare; 
- responsabilități; 
d) Rezultate așteptate; 
e) Indicatori – evaluare, monitorizare; 
f) Cunoașterea legislației relevante.
Pe site-ul Spitalului de Psihiatrie Cronici Dumbrăveni (http://www.spdumbraveni.ro), precum și la sediul unității se află afișate:
- Anunțul de concurs, inclusiv tema-cadru pentru proiectul de management;
- Regulamentul de organizare și desfășurare a concursului pentru ocupare funcției de manager persoana fizica;
- Bibliografia de concurs;
Relații suplimentare
Informații suplimentare se pot obține la telefon +40.237.255087, int. 31, de luni - vineri orele 08.00-14.00, în perioada 19.08.2026- 09.10.2026

Președintele Consiliului de Administrație,
Ec. Iuliana Mircea










































[image: ][image: ]MINISTERUL SĂNĂTĂŢII
SPITALUL DE PSIHIATRIE CRONICI DUMBRĂVENI

Comuna Dumbrăveni, jud. Vrancea, cod poștal 627105
Tel. 0237.255087 Fax 0237.254877 E-mail CA@spitaldumbraveni.ro


Nr. 28 din 12.08.2026

Bibliografie concurs pentru ocuparea funcției de
Manager – persoană fizică al Spitalului de Psihiatrie Cronici Dumbrăveni

A. DIN DOMENIUL LEGISLAȚIEI
1. Legea nr. 95/2006 privind reforma în domeniul sănătății, republicată, cu modificările și completările ulterioare: Titlul 1 - Sănătatea publică, Titlul II -Programele naționale de sănătate, Titlul VII – Spitalele; Titlul VIII – Asigurările sociale de sănătate; Titlul XVI – Răspunderea civilă a personalului medical și a furnizorului de produse și servicii medicale, sanitare și farmaceutice;
2. Legea nr. 53/2003 – Codul Muncii, republicată, cu modificările și completările ulterioare;
3. Legea nr. 500/2002 privind finanțele publice, cu modificările și completările ulterioare;
4. Legea nr. 46/2003 privind drepturile pacienților, cu modificările și completările ulterioare;
5. Legea nr. 185/2017 privind asigurarea calității în sistemul de sănătate, cu modificările și completările ulterioare;
6. Legea nr. 98/2016 privind achizițiile publice, cu modificările și completările ulterioare;
7. Ordonanța nr. 119 din 31 august 1999, republicată, privind controlul intern și controlul financiar preventiv, cu modificările și completările ulterioare;
8. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificările și completările ulterioare;
9. Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
10. Hotărârea Guvernului nr. 521/2023 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale, în cadrul sistemului de asigurări sociale de sănătate, cu modificările și completările ulterioare;
11. Ordinul Administrației Publice nr. 1857/441/2023 privind aprobarea Normelor metodologice de aplicare a Hotărârii Guvernului nr. 521/2023, cu modificările și completările ulterioare;
12. Ordinul Ministrului Sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare;
13. Ordinul Ministrului Sănătății nr. 921/2006 pentru stabilirea atribuțiilor comitetului director din cadrul spitalului public;
14. Ordinul Ministrului Sănătății nr. 914/2006 pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare, cu modificările și completările ulterioare;
15. Ordinul Ministrului Sănătății nr. 1.384/2010 privind aprobarea modelului-cadru al contractului de management și a listei indicatorilor de performanță a activității managerului spitalului public, cu modificările și completările ulterioare;
16. Ordinul Ministrului Sănătății nr. 1.226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale;
17. Ordinul Ministrului Sănătății nr. 1.101/2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare;
18. Ordinul Ministrului Sănătății nr. 1.410/2016 privind aprobarea Normelor de aplicare a Legii drepturilor pacientului nr. 46/2003;
19. Ordinul Ministrului Sănătății nr. 446/2017 privind aprobarea Standardelor, Procedurii și metodologiei de evaluare și acreditare a spitalelor;
20. Ordinul Secretariatului General al Guvernului nr. 600/2018 privind aprobarea Codului controlului intern managerial al entităților publice;
21. Ordinul Secretariatului General al Guvernului nr. 1.054 din 8 octombrie 2019 pentru aprobarea Normelor metodologice privind coordonarea și supravegherea prin misiuni de îndrumare metodologică a stadiului implementării și dezvoltării sistemului de control intern managerial la entitățile publice;
22. Ordinul Ministrului Finanțelor Publice nr. 923/2014 pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu, republicat, cu modificările și completările ulterioare;
23. Ordinul Ministrului Finanțelor Publice nr. 1.140/2025 pentru aprobarea Normelor metodologice privind angajarea, lichidarea, ordonanțarea și plata cheltuielilor bugetare, cu modificările și completările ulterioare;
24. Ordinul ministrului sănătății nr. 1.520/2016 privind aprobarea Regulamentului de organizare și desfășurare a concursului pentru ocuparea funcției de manager persoană fizică din spitalele publice din rețeaua proprie a Ministerului Sănătății.
B. DIN DOMENIUL MANAGEMENTULUI SANITAR
1. Managementul spitalului – Școala Națională de Sănătate Publică și Management Sanitar București, Editura Public H Press, București, 2006. 
Notă: lucrarea este disponibilă la următoarea adresă: https://inmss.ro/2023/12/18/manual-pentru-cursul-de-management-spitalicesc-2006/ 
Președintele Consiliului de Administrație,
Ec. Iuliana Mircea

